Drježdźany/Choćebuz (SN). Předsydstwje rjemjeslniskeju komorow Choćebuz a Drježdźany stej minjenu wutoru zhromadnu rezoluciju schwaliłoj. Pod hesłom „Łužica – činimy to lěpje!“ sej žadaštej, w zakładnym zakonju zapisanu runohódnosć žiwjenskich poměrow we Łužicy zaručić. Za to je w strukturnej změnje kraje přesahowaca wuwićowa strategija trěbna, kotraž njewopřija jenož jednotliwe projekty abo swětłownje, ale nimo toho tež wuměnjenja za hospodarjenje, dźěło a žiwjenje w kónčinje polěpši. Za to měła so hač k docpěću wustupa wudobywanja wuhla lětnje rozprawa předpołožić.
szl_Latn